מנחם אטלס

מנחם אטלס (נולד ב-7 בפברואר 1963) הוא כדורסלן עבר ומאמן כדורסל ישראלי. שיחק בעמדת הסנטר, גובהו 2.05.

ביוגרפיה
נולד והתחנך בגבעתיים לאב עולה מגרמניה ואם ילידת ישראל. השני מבין ארבעה אחים. החל את דרכו בגיל 10 במכבי תל אביב, מאמנו הראשון היה פיני גרשון. 
בגיל 15 עד גיל 16 שיחק בהפועל רמת גן ומגיל 19 שיחק בליגה א' בקבוצת אס"א תל אביב. בעונת 1984/85 שיחק בליגת העל בכדורסל בקבוצת מכבי רמת גן. 
בשנים 1985 - 1987 שיחק בליגת המכללות בארצות הברית, וייצג את אוניברסיטת ג'ורג' וושינגטון, לצדם של הישראלים גלעד שמחוני ומוטי דניאל.
בשנים 1987 - 1992 שיחק בהפועל ירושלים ולאחר מכן המשיך את דרכו במכבי חיפה והוכתר לשחקן השישי של הליגה. בהמשך  שיחק בבני הרצליה, עמק יזרעאל ומכבי גבעת שמואל.

בין השנים 1989–1992 שיחק בנבחרת ישראל כשחקן בעמדה ארבע. 

אטלס הוא בעל תואר ראשון בחינוך גופני מטעם מכללת וינגייט ובעל תעודה להכשרת מאמני חדרי כושר, מטעם מנהל הספורט. 
משמש גם כמאמן כושר מוסמך וכדורסל מוסמך בכיר, מורה לחינוך מוסמך בכיר. מנחם הוא מטפל בילדים עם בעיות יציבה ומאמן כדורשת של חברת אלטשולר שחם.

חיים פרטיים
אטלס נשוי לניקול ואב לשלושה. הוא אחיו של שחקן העבר תומר אטלס ומתגורר בקריית אונו.

קישורים חיצוניים

כדורסלנים ישראלים בליגת המכללות בארצות הברית
כדורסלנים ישראלים
כדורסלני מכבי עירוני רמת גן
כדורסלני הפועל ירושלים
כדורסלני מכבי חיפה
מאמני כדורסל ישראלים
בוגרי המכללה האקדמית בווינגייט
גבעתיים: כדורסלנים
ישראלים שנולדו ב-1963